Hvis uheldet er ude, og ens bolig står i brand, eller er ødelagt af en vandskade, så er der nu hjælp på vej. I hele regionen kan man nu genhuses akut i en skurvogn - stillet til rådighed af Beredskabscenter Aalborg. Der er plads til fem personer i genhusningsvognen og den rummer essentielle ting som toilet, køkken, fjernsyn og naturligvis indlagt varme. Ifølge Beredskabscentret kan vognen være fremme indenfor en time og det betyder at ulykkesramte borgere kan blive tæt på deres skadede bolig. På sigt skal der være 10 vogne af denne slags på landsplan.

Opsummering:
Familier, der mister deres hjem ved en brand eller oversvømmelse, kan nu genhuses akut i en helt ny skurvogn.